APFEL ARENA

Sonic: Super jež 3
2024-12-29 17:00 (Europe/Zagreb) | Apfel Arena, Put Volicije 5, Makarska, Hrvatska
1h 49m – US, JP
Omiljeni superbrzi plavi jež se vraća u novoj, još većoj, avanturi u kojoj se ponovno udružuju brzina, akcija i emocije!
Sonic, Knuckles i Tails ponovno se udružuju kako bi se suočili s moćnim novim protivnikom –tajanstvenim zlikovcem Shadowom koji ima nevjerojatne moći kakve još nisu vidjeli. S obzirom na to da su im sposobnosti nadmašene u svakom pogledu, Sonicov tim mora potražiti neočekivanu pomoć kako bi uspjeli zaustaviti Shadowa i spasiti planet.
Adrenalinski blockbuster donosi epsku akciju i napetost u kojoj će uživati svi fanovi Sonic franšize.

Ulaznice su dostupne u prodaji na info pultu i online putem Kino Mediteran Makarska.

Better man
2024-12-28 19:00
2h 14min

Redatelj Michael Gracey (poznat po hitu The Greatest Showman) donosi inovativnu biografsku priču o životu pop zvijezde Robbieja Williamsa – ispričanu na način koji nitko ne očekuje! Better Man prati sve ključne trenutke Williamsove karijere, od djetinjstva do slave, turbulentnih odnosa i borbi s ovisnostima, uz nevjerojatne vizualne efekte i emotivne prizore. Better Man je neobično iskrena i intimna priča u kojoj Williams razotkriva svoje najdublje demone. Film donosi sve ono što Robbie Williams najbolje radi – sjajnu zabavu, nevjerojatnu scensku prisutnost i dirljivu priču koja ostaje s vama dugo nakon odjavne špice.

Za danas toliko
2024-12-26 19:00
1h 34m – RS
Za danas toliko film je koji će oraspoložiti i najokorjelije mrgude, slažu se kritičari i publika.
Početak je ljeta, pravo vrijeme za ponovna okupljanja, i u zraku se osjeća mješavina bezbrižnosti i nostalgije. Vaso se iz Beograda vraća u rodni Kragujevac kako bi posjetio brata, sestru i malenu nećakinju koji žive zajedno u njihovoj obiteljskoj kući. Početnu radost prekida vijest da je njihova voljena učiteljica glume umrla… Prema riječima redatelja, Za danas toliko nastao je iz potrebe za drugačijom vrstom vremena u kojem ljudi slušaju jedni druge.
Drugi film Marka Đorđevića (Moj jutarnji smijeh, 2019. – IFFR) doživio je veliki uspjeh u regionalnim kinima, u kojima ga je već pogledalo preko 80.000 gledatelja.

Ulaznice su dostupne u prodaji na info pultu i online putem Kino Mediteran Makarska.

Mufasa: Kralj lavova
2024-12-22 17:00
2h 0m – US
Nevjerojatna priča o usponu voljenog kralja Ponosne Zemlje u epskom spektaklu za sve uzraste!
Rafiki prepričava maloj lavici Kiari – kćeri Simbe i Nale – legendu o Mufasi. Priča se vraća u prošlost i prikazuje Mufasu kao izgubljeno i usamljeno siroče, sve dok ne upozna suosjećajnog lava Taku, nasljednika kraljevske loze. Nakon njihovog slučajnog susreta započinje putovanje skupine neobičnih prijatelja koji traže svoju sudbinu i putem pokušavaju izbjeći prijeteću opasnost smrtonosnog neprijatelja.

Ulaznice su dostupne u prodaji na info pultu i online putem Kino Mediteran Makarska.

Crveni
2024-12-21 19:00
2h 3m – US
Blagdanski spektakl prepun adrenalina, humora i neočekivanih obrata donosi ludu vožnju svijetom u misiji spašavanja najdražeg praznika!
Kada otmu Djeda Božićnjaka, poznatog pod kodnim imenom “Crveni”, šef osiguranja Sjevernog Pola (Dwayne Johnson) mora udružiti snage s najpoznatijim svjetskim lovcem na ucjene (Chris Evans) kako bi spasili Božić.
U blagdanskoj avanturi redatelja Jakea Kasdana, poznatog po hitovima kao što su “Jumanji” filmovi, impresivnu glumačku postavu predvodi Dwayne Johnson, a ostale uloge tumače zvijezde Chris Evans, Lucy Liu, Kiernan Shipke, oskarovac J.K. Simmons.

Ulaznice su dostupne u prodaji na info pultu i online putem Kino Mediteran Makarska.

Dječje radionice u Apfel Areni
2024-12-21 17:00, 2024-12-10
Ove godine smo pripremili i niz radionica za najmlađe. Bilo da vaše dijete voli kreativnost, draže mu je čitanje bajki ili vam se čini najsretnije kad “izbaci” višak energije, u Apfel Areni možete pronaći nešto baš za njih.
Naime, 10. prosinca održat će se Radionica ukrašavanja božićnih kolačića, namijenjena je djeci od 3 do 10 godina, traje sat vremena, a broj mjesta je ograničen, stoga požurite rezervirati mjesto za svog mališana! Prijave primamo do 9. prosinca. Cijena radionice je 5€.
21. prosinca u 17:00 sati je Čitaonica. Jelena Mihnjak vašim će mališanima održati izvrsnu čitaonicu. Ambijent velike kino dvorane osigurat će da vaša djeca doista uživaju u jednom novom iskustvu. Rezervirajte svoje mjesto na vrijeme! Prijave primamo do 20. prosinca. Radionica je namijenjena djeci od 3 do 10 godina. Cijena čitaonice je 3€.

U ponedjeljak, 30. prosinca u 11:00 sati organiziramo Plesnu Novu godinu! Vaša djeca vole oblačiti kostime omiljenih likova iz crtića, ali ne znate gdje biste ih poveli kostimirane? Pustite ih nek se odjenu u najdraže kostime i dožive doček kakav i sami priželjkujemo. Uz pjesmu i ples, dobru energiju i nazdravljanje (dječjim) šampanjcem. Broj mjesta je ograničen, stoga je potrebno unaprijed rezervirati mjesto za vašeg mališana. Aktivnost je namijenjena djeci od 3 do 10 godina, a prijave su otvorene do 29. prosinca. Ulaz je 3€.
Imajte na umu da je broj mjesta za sve ograničen te da ih je potrebno unaprijed rezervirati na Info pultu Apfel Arene.
Kontakt:
+385 99 542 7385
info@apfelarena.hr

Gospodar prstenova: Rat Rohirrima
2024-12-19 19:00
2h 14m – JP, US, NZ
Pripremite se za povratak u epski svijet Gospodara Prstenova u velikom anime spektaklu pod redateljskom palicom Kenjija Kamiyame.
Film se odvija 183 godine prije događaja iz trilogije “Gospodar prstenova” i donosi priču o legendarnom kralju Rohana, Helmu Hammerhandu, i njegovoj obitelji. Sudbina Kuće Helma Hammerhanda doživljava dramu kada Wulf, pametni i nemilosrdni lord Dunlendinga, pokrene iznenadni napad u potrazi za osvetom. Helm i njegov narod prisiljeni su na hrabri posljednji otpor u drevnoj utvrdi Hornburg, koja će kasnije postati poznata kao Helmova Dubina (Helm’s Deep). Dok se situacija pogoršava, Helmovu kćer Héru očekuje izazov preuzimanja vodstva otpora protiv neprijatelja koji želi njihovo potpuno uništenje.

Ulaznice su dostupne u prodaji na info pultu i online putem Kino Mediteran Makarska.

Božićni koncert
2024-12-18 20:00
Tradicionalni božićni koncert održat će se 18. prosinca u 20:00 sati u Apfel Areni. Ove godine će najljepše božićne pjesme za vas pjevati velika Radojka Šverko, Marko Tolja, Grupa Cambi, Tanja Šimić te klape Fjoret i Berulia. Glazbena pratnja bit će im veliki orkestar pod dirigentskom palicom talentiranog Brune Bišćana. Da sve teče glatko pobrinut će se Žana Šulenta koja će voditi program božićnog koncerta.
Ova božićna bajka nam je svima draga i želimo s vama podijeliti radost koju osjećamo u organizaciji ovakvih događanja. Pridružite nam se na božićnom koncertu i živite našu tradiciju s nama.
Ulaznice za koncert dostupne su na Info pultu po cijeni od 25€.
Rezervacije:
+385 99 542 7385
info@apfelarena.hr

BOŽIĆNI MALONOGOMETNI TURNIR MAKARANA
2024-12-16 - 2024-12-29
Tradicionalni božićni malonogometni turnir se ove godine igra u četiri kategorije. Turnir započinje 16. prosinca te traje do 29. prosinca kada se igraju završnice u svim kategorijama. Sve novosti o turniru, rezultate i raspored pratite na Instagram profilu @apfel.arena.makarana2023

Niko 3: Putevima polarne svjetlosti - SINK
2024-12-15 17:00
1h 26m – FI, DE, DK, IE
Niko napušta obitelj kako bi zauzeo mjesto uz svog oca kod letećih snaga Djeda Božićnjaka. Za Niku je to ostvarenje sna, no nepoznata izazivačica Stella odlučuje se natjecati za Nikino mjesto. Noć prije Badnjaka, Stella krade sanjke Djeda Božićnjaka, a Niko u pratnji svojih vjernih prijatelja kreće na hladni i smrznuti sjever kako bi pronašao sanjke…

Ulaznice su dostupne u prodaji na info pultu i online putem Kino Mediteran Makarska.

Emilia Perez
2024-12-14 19:00
2h 12m – FR, BE
Dobitnik nagrade žirija i nagrade za najbolji ženski glumački ansambl na filmskom festivalu u Cannesu! Rita je pravnica zaposlena u velikoj odvjetničkoj tvrtki čije je poslovanje više usmjereno na oslobađanje kriminalaca nego njihovo privođenje pravdi. Jednoga dana dobiva neočekivanu poslovnu priliku kada je vođa kartela “Manitas” angažira da mu pomogne povući se iz posla prodaje droge, pomoću plana kojeg on u tajnosti priprema već godinama – tako da postane žena.

Ulaznice su dostupne u prodaji na info pultu i online putem Kino Mediteran Makarska.

PREDSTAVA: PREKID PREKO VEZE
2024-12-13 20:00
Kazalište Moruzgva predstavlja novu komediju PREKID PREKO VEZE – europski hit koji je očarao publiku u produkcijama diljem kontinenta, ali i šire, po prvi put stiže na naše prostore! Ova neodoljiva komedija vodi vas u svijet neobične agencije specijalizirane za iznimno teške razgovore o prekidu veza umjesto vas koja obećava besprijekornu uslugu, pružajući vam jedinstvenu kombinaciju nezaboravnog humora, nevjerojatnih situacija i nepredvidivih preokreta.

U srcu ove predstave krije se nešto potpuno novo – postromantična komedija koja hrabro istražuje ono što se događa kada dođe trenutak da moramo priznati i sebi i partneru: “Gotovo je!” Autor TRISTAN PETITGIRARD, dobitnik prestižne Molièreove nagrade, donosi modernu verziju romantične komedije, obogaćenu smijehom, nesporazumima i neprestanim preokretima. Ova europska hit predstava proizašla iz pera renomiranog francuskog autora, redatelja i glumca postala je nezaobilazna među ljubiteljima kazališta diljem Europe.

Glumačku postavu čine Matija Šakoronja, Petra Kurtela i Filip Detelić, dobro poznata lica komedije, svi redom nagrađeni prestižnom Nagradom hrvatskog glumišta. Ova iznimna ekipa donosi smijeh i vrhunsku izvedbu pod redateljskom palicom velikog hrvatskog redatelja KREŠIMIRA DOLENČIĆA. Ne propustite ovu jedinstvenu priliku za nezaboravno kazališno iskustvo koje će vas osvojiti smijehom i provesti kroz turbulentne vode ljubavnih prekida!
Ulaznice dostupne na Info pultu Apfel Arene
Ulaz 15 €

Grešni kuhari
2024-12-12 20:00
Dobro poznata skupina gurmana i šaljivaca preuzima ugostiteljstvo Apfel Arene! Što su sve za vas pripremili saznat ćete 12. prosinca od 20:00 sati. Rezervacija stolova moguća je na Info pultu Apfel Arene.
Kontakt:
+385 99 542 7385
info@apfelarena.hr

Kraven: The Hunter
2024-12-12 19:00
2h 7m – US
Akcijska priča o tome kako i zašto je nastao jedan od najpoznatijih Marvelovih zlikovaca. Radnjom smješten u vrijeme prije njegova ozloglašenog sukoba sa Spider-Manom, film prati Kravena (Aaron Taylor-Johnson) kojeg složeni odnos s nemilosrdnim ocem, gangsterom Nikolaiem (Russell Crowe), usmjerava na put osvete s brutalnim posljedicama i motivira na to da postane ne samo najveći lovac na svijetu, nego i jedan od najstrašnijih.

Ulaznice su dostupne u prodaji na info pultu i online putem Kino Mediteran Makarska.

Tko si ti, Mama Muu?
2024-12-08 17:00
1h 6m – SW
Mama Muu želi napraviti svoj mjuu-zikl, ali u tom procesu slučajno napravi veliki nered i izgubi voljenog plišanog medu dječaka s farme. Nakon provođenja istrage uz pomoć prijateljice Vrane, pronalazi medu jako prljavog i pokidanog te ga odlučuje popraviti prije nego ga vrati dječaku.
Nakon animiranog filma “Mama Muu se vraća kući”, redatelj Christian Rytlenius donosi još jednu zabavnu i toplu obiteljsku avanturu o Mami Muu i njezinim prijateljima s farme!

Ulaznice su dostupne u prodaji na info pultu i online putem Kino Mediteran Makarska.

Gladijator II
2024-12-07 19:00
2h 30m
Legendarni redatelj Ridley Scott donosi nastavak kino hita iz 2000. godine, avanturu ispunjenu spektakularnim borbenim scenama, emocionalnim previranjima, intrigom i osvetom!
Godinama nakon što je svjedočio ubojstvu junaka Maksimusa od strane svog ujaka, Lucius (Paul Mescal) je prisiljen ući u Koloseum kada njegov dom osvoji tiranska vlast koja Rim drži čvrsto u kontroli. S gnjevom u srcu i sudbinom Carstva na kocki, Lucius se mora osloniti na prošlost kako bi pronašao snagu i čast potrebnu za povratak slave Rimu i njegovom narodu.

Ulaznice su dostupne u prodaji na info pultu i online putem Kino Mediteran Makarska.

Susjedna soba
2024-12-05 19:00
1h 47m – US
Temeljen na romanu “What Are You Going Through” Sigrid Nunez, novi film Oskarom nagrađenog redatelja Pedra Almodóvara istražuje obnovljeno prijateljstvo između Ingrid (oskarovka Julianne Moore) i Marthe (oskarovka Tilda Swinton), nekadašnjih bliskih prijateljica čiji su putevi krenuli različitim smjerovima. Ingrid, autorica autofikcije, i Martha, ratna reporterka, ponovno se susreću nakon mnogo godina dok se Martha suočava s bolešću.

Ulaznice su dostupne u prodaji na info pultu i online putem Kino Mediteran Makarska.

DJEČJA PREDSTAVA: ADVENTSKI SHOW KLAUNA SPARTANKA (4+ godina)
2024-12-04 18:00
Klaun Spartanko se ponovno vraća u Apfel Arenu. Ovoga puta s Adventskom showom. Što sve mogu očekivati vaši mališani? Interaktivan i zabavan show za djecu od 4 do 12 godina u kojem će djeca imati priliku uživati u mađioničarskim trikovima, plesnoj koreografiji, žongliranju te zabavnim igrama!
Ne propustite ovaj nastup za djecu i kupite svoje ulaznice već danas!
Vidimo se u Apfel Areni!
Ulaznice su dostupne na Info pultu Apfel Arene
Ulaz 6€

Vaiana 2 - SINK
2024-12-01 16:30 - 17:00
1h 40m – US, CA
Walt Disney Animation Studios ponovno okuplja Vaianu i Mauija u epskom animiranom glazbenom nastavku velikog kino hita iz 2016. godine, na novom putovanju uz posadu neočekivanih moreplovaca.
Kada primi iznenadni poziv svojih predaka, Vaiana se mora otisnuti u daleke krajeve Oceanije i suočiti se s opasnostima i izgubljenim morskim prostranstvima u avanturi kakvu nikada prije nije doživjela.

Ulaznice su dostupne u prodaji na info pultu i online putem Kino Mediteran Makarska.

Ovdje
2024-11-30 19:00
1h 44m – US
Redatelj i scenarist remek-djela “Forrest Gump”, ponovno ujedinjen s Tomom Hanksom, donosi jedinstvenu priču o nekoliko obitelji i posebnom mjestu koje nastanjuju, te putujući kroz generacije oslikava ljudsko iskustvo u njegovom najčišćem obliku. Emotivna priča o ljubavi, gubitku, smijehu i životu odvija se upravo Ovdje.
Film je režirao oskarovac Robert Zemeckis, a scenarij potpisuju Eric Roth i Zemeckis, pričajući priču inspiriranu hvaljenim grafičkim romanom autora Richarda McGuirea. U glavnim ulogama briljiraju dvostruki oskarovac Tom Hanks i Robin Wright.
Pripremite se za putovanje kroz vrijeme i emocije koje ne jenjavaju niti nakon završetka filma, potičući na razmišljanje o vlastitim iskustvima i važnosti obitelji. Film je već sada jedan od favorita za ovogodišnje filmske nagrade Oscar.

Ulaznice su dostupne u prodaji na info pultu i online putem Kino Mediteran Makarska.

LIGA UDRUGE MALOG NOGOMETA MAKARSKA
2024-11-28 20:30 - 23:00, 2024-11-27 18:00 - 22:00
Makarska liga malog baluna osnovana je 1980. godine, a od 2022. godine održava se u Apfel Areni. Najuspješnija momčad u povijesti lige je kasniji prvak Hrvatske “Novo vrijeme” s 8 naslova prvaka, a slijede ugašena Alfa te još uvijek aktivni Gornja Vala i DPH Torcida Makarska Rivijera s po 5 titula.
Liga danas broji 12 ekipa iz Makarske i s cijele Rivijere. Pored seniorske (tzv. Prve lige), od 2006. do 2023. igrala se i Liga veterana, gdje je najuspješnija momčad GO Lučić/Kavana Romana s 8 naslova.
Na društvenim mrežama Facebooku i Instagramu više informacija o Ligi možete pronaći pod imenom umnmakarska, a sve rezultate, popise momčadi i ostalo na webu www.umn-makarska.com, kao i u android aplikaciji Leagues & Tournaments.

Dražen
2024-11-28 19:00
1h 40m – HR, RS, SI
Film prati život Dražena Petrovića, košarkaškog genija koji je odrastao u Šibeniku, a zatim osvojio Europu i SAD. Kroz prizmu njegovih najvažnijih životnih trenutaka, film istražuje Draženovu neumoljivu odlučnost, duboku povezanost s obitelji i neizmjernu strast prema košarci – sportu koji ga je doveo do besmrtnosti.

Ulaznice su dostupne u prodaji na info pultu i online putem Kino Mediteran Makarska.

KONCERT: DA IMAMO NAS - KLAPA FJORET & GOSTI
2024-11-27 20:00
Klapa Fjoret i gosti – Klapa Munita i Klapa Cambi Kaštel Kambelovac
18 godina pisme, prijateljstva i jubavi.
Ulaznice dostupne na Info pultu Apfel Arene
Ulaz 15 €

STAND UP: DRAGAN MARIKNOVIĆ MACA "MACAGLU"
2024-11-26 20:00
Tko je Dragan Marinković Maca?
Maca je jedan od najpoznatijih stand-up komičara na ovim prostorima, poznat po svojoj energiji, jedinstvenom humoru i specifičnom pogledu na svakodnevne situacije. Njegovi nastupi redovito su ispunjeni smijehom, a publika ga voli zbog njegove sposobnosti da kroz humor prikaže realne životne situacije.
O showu “Macaglu”
Show “Macaglu” donosi niz novih priča i tema kojima se Maca bavi na svoj jedinstven i humorističan način. Publika može očekivati nezaboravnu večer ispunjenu smijehom, sarkazmom i iskrenim uvidima u svakodnevne situacije.
Ulaznice dostupne na Info pultu Apfel Arene
Ulaz 15 €

Veliko putovanje 2: Specijalna dostava - SINK
2024-11-24 17:00
1h 30m – RU
Dvojica prijatelja, medvjed Patrick i zec Oscar, slučajno preuzimaju brigu o malom izgubljenom grizliju te zajedno kreću u avanturu na drugi kontinent kako bi medvjedića vratili njegovim roditeljima. Tijekom putovanja, na koje su se uputili s još nekoliko prijatelja, moraju se suočiti sa snježnim neprilikama i nekoliko drugih prepreka…

Ulaznice su dostupne u prodaji na info pultu i online putem Kino Mediteran Makarska.

Zlica
2024-11-23 19:00
2h 40m – US
Jedan od najpopularnijih mjuzikla s kazališnih pozornica kreće na svoj dugoočekivani put na velika platna, kao spektakularan kinematografski događaj u kojem će Zla vještica iz Oza otkriti svoju priču.
Elphaba (Cynthia Erivo) je mlada žena koju mnogi ne razumiju zbog njezine neobične zelene boje kože i koja još uvijek nije svjesna svoje prave snage. Glinda (Ariana Grande) je popularna djevojka odrasla uz privilegije, prepuna ambicija, koja tek treba otkriti svoje pravo srce. Dvije mlade žene upoznaju se na Sveučilištu Shiz u prekrasnoj zemlji Oz i postaju vrlo dobre prijateljice. Međutim, kada upoznaju Čarobnjaka iz Oza (Jeff Goldblum), njihovo se prijateljstvo nađe na raskrižju.
U prequelu omiljenog klasika “Čarobnjak iz Oza”, koji donosi događaje prije nego što je Dorothy pratila žutu stazu, glavne uloge tumače dobitnica Emmyja, Grammyja i Tonyja – Cynthia Erivo, te dobitnica Grammyja, multi-platinasta umjetnica i svjetska superzvijezda Ariana Grande. Ostatak glumačke postave čine Peter Dinklage, Jeff Goldblum, Jonathan Bailey, Michelle Yeoh, Bowen Yang, Keala Settle, Marissa Bode, Bronwyn James, Ethan Slater.

Ulaznice su dostupne u prodaji na info pultu i online putem Kino Mediteran Makarska.

Rade Šerbedžija i Zapadni kolodvor održat će koncert u Apfel Areni
2024-11-22 20:00
Pripremite se za večer ispunjenu emocijama i nostalgijom jer Rade Šerbedžija, uz pratnju benda Zapadni kolodvor, donosi koncertni spektakl pod zazivom “Zbog tebe, zbog sebe, zbog drugih” u Apfel Arenu u Makarskoj. Poznati glumac, pjesnik i kantautor, Šerbedžija je prava umjetnička ikona s impresivnom karijerom u kazalištu, filmu i glazbi, kako u regiji tako i na međunarodnoj sceni.
Šerbedžija je široj publici poznat po pjesničkim interpretacijama i pjesmama kao što su Barbara, Panonske trešnje, Ne daj se, Ines, dok publiku očarava i svojim posljednjim objavljenim albumom iz 2022. godine Ne okreći se, sine, koji uključuje autorske i pjesme velikih glazbenika kao što su Damir Urban i Elvis Stanić.
Koncerti Šerbedžije nisu samo glazbeni događaji, već intimne večeri prožete pričama, anegdotama i dijalozima s publikom. Bend Zapadni kolodvor pružio je glazbenu kulisu koja savršeno prati Šerbedžijin dubok i emocionalan glas, stvarajući jedinstvenu atmosferu koja mami publiku na putovanje kroz njegove glazbene i životne uspomene​.
​
Ovaj koncert obećava autentično iskustvo za sve koji uživaju u poeziji i glazbi isprepletenoj sjećanjima i emocijama, čineći ga događajem koji se pamti.
Koncert će se održati u petak, 22. studenog u 20:00 sati
Ulaznice su dostupne na Info pultu Apfel Arene po cijeni od 30 €

Proslava
2024-11-21 19:00
1h 26m – HR
Na kraju Drugog svjetskog rata, umoran i poražen, vojnik Mijo skriva se u šumi. Iz skrovišta promatra rodno selo u koje se ne smije vratiti. Mijo nas vodi na putovanje u prošlost, a kroz tri ključna trenutka njegova života istražujemo okolnosti koje dovode do ekstremizma u društvu.
Film redatelja Bruna Ankovića i scenaristice Jelene Paljan nastao je prema istoimenom, višestruko nagrađivanom romanu Damira Karakaša. Svjetsku premijeru imao je na Međunarodnom filmskom festivalu u Karlovim Varima, a na Pulskom filmskom festivalu nagrađen je Velikom zlatnom arenom za najbolji hrvatski film te Zlatnim arenama za scenarij, fotografiju i najbolju mušku ulogu (Bernard Tomić).
Ulogu glavnog lika Mije odigrala su trojica glumaca: Bernard Tomić, Lars Štern i Jan Doležal. U ulozi oca je Krešimir Mikić, u ulozi Mijine žene Drenke Klara Fiolić, a u filmu glume još i Tanja Smoje, Nedim Nezirović, David Tasić Daf i Izudin Bajrović.

Ulaznice su dostupne u prodaji na info pultu i online putem Kino Mediteran Makarska.
